แม่แจ้งลูกสาววัย 12 นอนในบ้านแล้วหาย พบ ละเมอเดิน ไกล 2 กม. 
เด็กสาววัย 12 ปี เป็นคนชอบนอนละเมอ แม่ตื่นนอนไม่เจอลูกสาว ร้องไห้แจ้งตำรวจ โดยรปภ.หมู่บ้านบอกเห็นหลังไวๆ ว่าเดินออกไป ก่อนตามไปเจอ เดินอยู่ถนนไกลถึง 2 กม. อาการคล้ายคนละเมอเวลา 07.30 น. วันที่ 3 กุมภาพันธ์ เจ้าหน้าที่ตำรวจ สภ.เสม็ด ได้รับแจ้งว่า มีเด็กหญิงวัย 12 ปี บ้านอยู่หมู่บ้านคันทรี ปาร์ค บางแสน 3 หมู่ 5 ต.ห้วยกะปิ อ.เมือง จ.ชลบุรี ได้หายออกจากบ้าน จึงรุดไปตรวจสอบที่บ้านหลังดังกล่าวพบนางเปิ้ล (นามสมมติ) อายุ 31 ปี แม่ของเด็ก ยืนร้องไห้อยู่ที่หน้าบ้าน พร้อมแจ้งตำรวจว่า ลูกสาวได้หายออกจากบ้านไปช่วงเช้ามืด ไม่รู้ว่าไปที่ไหน คาดว่าอาจจะละเมอเดินออกจากบ้าน เพราะชอบละเมอเป็นประจำ อยากให้ตำรวจช่วยตามหาให้ด้วย หลังจากรับแจ้งแล้วจึงได้ตระเวนหาเด็กในพื้นที่ ต.ห้วยกะปิ แต่ยังไม่พบตัวสอบถาม นายประมวล สุวรรณศรี พนักงานรักษาความปลอดภัยของหมู่บ้าน ทราบว่า ช่วงเวลาประมาณ 06.15 น. ของวันนี้ ช่วงนั้นยังสลัวๆ ได้เห็นเด็กผู้หญิงเดินออกจากหมู่บ้านไปบริเวณสะพานหน้าหมู่บ้าน ยอมรับว่าช่วงนั้นมีรถเข้า-ออกจำนวนมาก เพราะคนในหมู่บ้านจะออกไปทำงาน มัวแต่ดูรถ เห็นเพียงแต่หลังไวๆ ของเด็กเดินออกจากบ้านไปเท่านั้น และไม่รู้ว่ามีใครรับไปหรือเปล่าต่อมา พ่อของเด็กได้ไปตามลูกสาวที่โรงเรียนบ้านซากพุดซา ต.ห้วยกะปิ อ.เมือง จ.ชลบุรี พบว่าไม่ได้มาที่โรงเรียน กระทั่งเจ้าหน้าที่ตำรวจพบเดินยู่บนถนนห่างจากบ้านประมาณ 2 กิโลเมตร ในสภาพคล้ายคนละเมอจึงนำตัวส่งคืนพ่อแม่ ขณะที่พ่อและแม่ไม่ยอมให้สอบถามเด็กแต่อย่างใด.
เด็กสาววัย 12 ปี เป็นคนชอบนอนละเมอ แม่ตื่นนอนไม่เจอลูกสาว ร้องไห้แจ้งตำรวจ โดยรปภ.หมู่บ้านบอกเห็นหลังไวๆ ว่าเดินออกไป ก่อนตามไปเจอ เดินอยู่ถนนไกลถึง 2 กม. อาการคล้ายคนละเมอ 
เดินละเมอ,นอนละเมอ,เด็กหญิงละเมอเดิน,ละเมอเดิน,ข่าวทั่วไป